ECF แจง! ไฟไหม้รง. “ระยอง” กระทบน้อย-ประกันครอบคลุม
ECF ชี้แจงเหตุไฟไหม้ในโรงงานผลิตเฟอร์นิเจอร์ไม้ยางพารา จ.ระยอง เบื้องต้นไม่มีผู้ได้รับบาดเจ็บหรือเสียชีวิต อีกทั้งบริษัทได้แก้ไขปัญหาเรียบร้อยแล้ว และมีประกันครอบคลุมความเสียหาย
ECF ชี้แจงเหตุไฟไหม้ในโรงงานผลิตเฟอร์นิเจอร์ไม้ยางพารา จ.ระยอง เบื้องต้นไม่มีผู้ได้รับบาดเจ็บหรือเสียชีวิต อีกทั้งบริษัทได้แก้ไขปัญหาเรียบร้อยแล้ว และมีประกันครอบคลุมความเสียหาย
11 เม.ย. 2566

บริษัท อีสต์โคสท์เฟอร์นิเทค จำกัด (มหาชน) หรือ ECF เปิดเผยว่า ตามที่ได้เกิดเหตุเพลิงไหม้ในบางส่วนของพื้นที่การพ่นสี (ซึ่งเป็นส่วนหนึ่งของพื้นที่งานผลิต) ในโรงงานผลิตเฟอร์นิเจอร์ไม้ยางพารา (สำนักงานสาขา 1) ของบริษัทฯ ซึ่งตั้งอยู่ที่อำเภอวังจันทร์ จังหวัดระยอง เมื่อเวลาประมาณ 09.00 น. ของวันที่ 7 เมษายน 2566 ที่ผ่านมา โดยไม่มีผู้ได้รับบาดเจ็บ หรือเสียชีวิตแต่อย่างใด
ทั้งนี้เพื่อป้องกันความเข้าใจคลาดเคลื่อนในเรื่องดังกล่าว บริษัทฯ แจ้งว่า เหตุเพลิงไหม้ดังกล่าวส่งผลกระทบต่อกำลังการผลิตในส่วนของการผลิตเฟอร์นิเจอร์ไม้ยางพาราของบริษัทฯ เพียงบางส่วนโดยไม่ได้เป็นสาระสำคัญ โดยบริษัทฯ ได้แก้ไขปัญหาโดยจัดหาเครื่องอุปกรณ์ต่าง ๆ มาใช้งานทดแทนส่วนที่เสียหายแล้ว และบริษัทฯ มีประกันภัยทรัพย์สินครอบคลุมความเสียหายต่อทรัพย์สินที่เสียหายดังกล่าว